**Mestská časť Košice - Sídlisko KVP**

**Rozpočet na rok 2018**

**a roky 2019, 2020**



Január 2018

**Rozpočet Mestskej časti Košice – Sídlisko KVP**

**na roky 2018 - 2020**

Rozpočet mestskej časti je základným nástrojomfinančného hospodárenia v príslušnom rozpočtovom roku, ktorým sa riadi financovanie úloh a funkcií mestskej časti. Je súčasťou rozpočtu sektora verejnej správy. Vyjadruje samostatnosť hospodárenia mestskej časti.

Rozpočet MČ Košice - Sídlisko KVP, ako aj programový rozpočet MČ na roky 2018-2020 je zostavený v súlade s nasledovnými právnymi normami:

* so zákonom č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov,
* so zákonom č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov,
* ústavným zákonom o rozpočtovej zodpovednosti č. 493/2011 Z.z.,
* so zákonom č. 369/1990 Zb. o obecnom zriadení v znení neskorších predpisov,
* s opatrením MF SR č. MF/010175/2004-42 zo dňa 8.12.2004, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie v znení neskorších predpisov .

Rozpočet MČ KVP na rok 2018 je v súlade s § 10 ods. 3 zák. č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov schválený ako prebytkový t.j. rozdiel medzi príjmami a výdavkami bežného, kapitálového rozpočtu a finančných operácií je prebytkový v sume 39 702,- €. Bežný rozpočet je schválený ako prebytkový v sume 39 702,- € , kapitálový rozpočet je schválený so schodkom v  sume 145 000,- €. Schodok kapitálového rozpočtu je krytý príjmovými finančnými operáciami – prevodom z  rezervného fondu MČ KVP v sume 145 000,- €.

*Rozpočet je zostavený aj ako programový t.j. zdôrazňujúci vzťah medzi rozpočtovými výdavkami a očakávanými výstupmi a výsledkami realizovaných rozpočtových programov a aktivít. Pre roky 2018-2020 je rozpočtovaných 9 programov, ktoré predstavujú 41 podprogramov a 12 prvkov slúžiacich k plneniu zámeru jednotlivých programov*.

Rozpočet Mestskej časti Košice – Sídlisko KVP sa zostavuje podľa § 9 zákona č. 583/2004 Z.z. na obdobie rokov 2018 – 2020 ako viacročný rozpočet. *Záväzným rozpočtom je rozpočet na nasledujúci rok, teda na rok 2018*. V zmysle vyššie uvedenej právnej normy rozpočet na roky 2019 a 2020 *nie je záväzný* .

Mestská časť Košice – Sídlisko KVP zapracovala do svojho návrhu rozpočtu finančné toky zo štátneho rozpočtu a rozpočtu Mesta Košice. Prednostne bolo zabezpečené krytie výdajov zo záväzkov mestskej časti, ktoré vyplývajú z povinností ustanovených zák. č. 369/1990 Zb. o obecnom zriadení a zákonom č. 401/1990 Zb. o Meste Košice v znení neskorších zmien a doplnkov.

**1. P R Í J M O V Á Č A S  Ť**

**B e ž n é p r í j m y :**

Pre obce v rámci jej príjmovej základne je dôležitý zákon č. 564/2004 Z.z. o rozpočtovom určení výnosu dane z príjmov územnej samosprávy. Pre rok 2018 sme zahrnuli do rozpočtu daňové a nedaňové príjmy. Podstatnú časť tvoria daňové príjmy, a to podiel na dani z príjmov fyzických osôb a podiel na dani za psa. U nedaňových príjmov sú to najmä príjmy z prenájmu majetku, ktorý ma MČ v správe, administratívne poplatky, úroky, poplatky z náhodného predaja a služieb, ostatné príjmy, transfer zo ŠR a transfer z rozpočtu Mesta Košice.

Do príjmovej časti bežného rozpočtu sme zapracovali:

* **podiel dane z príjmov fyzických osôb 814 270 EUR**
* **podiel na dani za psa 14 753 EUR**

* **transfer z rozpočtu Mesta Košice**

**- stravovanie dôchodcov 3 000 EUR**

* **príjmy z vlastných zdrojov / príjmy z prenájmu,**

**administratívne poplatky, úroky, pokuty a penále,**

**ostatné príjmy/ 337 137 EUR**

* **transfer zo štátneho rozpočtu a ESF 63 727 EUR**

**S p o l u : 1 232 887 EUR**

**Príjmová časť f i n a n č n ý c h o p e r á c i í:**

Do príjmovej časti finančných operácií sme zapracovali:

* **prevody prostriedkov z peňažných fondov (z rezervného fondu) 145 000,- EUR**

Tieto sú rozpočtované na krytie kapitálových výdavkov , a to na:

* geodetické zamerania k projektom
* štúdiu využiteľnosti fontány a priľahlého územia Zombova ul.
* PD parkoviska na Janigovej ul.
* PD parkoviska na Čordákovej ul. v areáli školy
* PD parkoviska na Starozagorskej ul.
* PD parkoviska na Zombovej ul.
* PD chodníka na Húskovej ul. smerom k MieÚ
* PD chodníka k detskému ihrisku na Húskovej ul.
* PD polopodzemných kontajnerovísk
* bezbariérový prístup do denného centra – mobilná schodisková plošina
* realizáciu parkoviska na Janigovej ul.
* realizáciu parkoviska na Starozagorskej ul.
* realizáciu parkoviska na Zombovej ul.
* realizáciu parkoviska pod kostolom
* realizáciu polopodzemných kontajnerovísk v obvode I
* vybudovanie mobilného venčoviska pri pošte vrátane prvkov agility
* vybudovanie detského ihriska na Dénešovej ul.
* rekonštrukciu detského ihriska na Stierovej ul.
* rekonštrukciu detského ihriska na Drábovej ul.
* rekonštrukciu detského ihriska pri pošte
* dobudovanie kamerového systému
* vybudovanie workoutového ihriska na Starozagorskej ulici pre deti od 12 rokov vyššie.

Celkové príjmy rozpočtu MČ Košice – Sídlisko KVP (bežného, kapitálového a príjmových finančných operácií) sú navrhované vo výške **1 377 887,- €.**

**2. V Ý D A V K O V Á Č A S Ť**

Celkové výdavky rozpočtu MČ Košice – Sídlisko KVP (bežného a kapitálového) sú rozpočtované vo výške **1 338 185,- €,** a to :

**B e ž n é v ý d a v k y : 1 193 185,- €**

**K a p i t á l o v é v ý d a v k y : 145 000,- €**

Obsahová náplň bežného a kapitálového rozpočtu je uvedená v tabuľkovej časti finančného rozpočtu ako aj v jednotlivých podprogramoch a prvkoch Programového rozpočtu MČ Košice

–Sídlisko KVP.

Spracovala: Ing. Ľudmila Nogová